Alpe-vliegramp: Medevlieënier had psigiatriese probleme‘n Gedenkdiens is naby die ongelukstoneel gehou. foto: Facebook Sy opleiding as vlieënier is volgens hierdie berigte herhaalde kere weens depressie- en angsaanvalle onderbreek, terwyl hy ses jaar gelede 18 maande lank weens depressie in ’n inrigting opgeneem is. Die berig is in verskeie Nederlandse koerante gedra, maar Trouw het die berig, kort nadat dit op sy webwerf geplaas is, weer onttrek. Soortgelyke berigte is in verskeie Engelse en Duitse koerante gedra. Intussen berig die Duitse media dat die polisie die medevlieënier, Andreas Lubitz, se huis, asook sy ouers se huis vir leidrade deursoek het. ŉ Belangrike leidraad is na berig word gevind, maar die polisie weier om meer besonderhede daaroor bekend te maak voor dit nie ondersoek is nie. Meer inligting in de Volkskrant en Focus-Online.